สวัสดีค่ะ รบกวนสอบถามหน่อยค่ะ พอดีเมื่อวันที่ 14/8/63 ดิฉันประสบอุบัติเหตุรถมอไซค์ล้ม หน้ากระแทก ไปหาที่โรงพยาบาลX-rayเรียบร้อยกระดูกไม่หัก แต่ที่หน้าบวมและช้ำ ให้ยาแก้ปวด ลดบวมมาทาน ผ่านมา11วันตอนนี้ตรงรอยช้ำบริเวณแก้มข้างซ้ายมีรอยช้ำสีเหลือง แต่เนื้อบริเวณแก้มบุ๋มลงไปเวลายิ้ม และที่คางมีก้อนแข็งๆ ต้องทำอย่างไรรอยบุ๋ม กับก้อนแข็งๆใต้คางถึงจะหายค่ะ รอยบุ๋มที่แก้มมีโอกาสหายไหมคะเป็นกังวลมากๆเลยค่ะ ต้องกลับไปหาซ้ำอีกไหมคะ ขอบมากค่ะ
สวัสดีค่ะ รอยบุ๋มที่ใบหน้าตามหลังการเกิดอุบัติเหตุดังกล่าวมานั้น อาจเป็นรอยบุ๋มจากการกระแทกเองทำให้เนื้อเยื่อรอบๆและกล้ามเนื้อยุบตัวลงไป ซึ่งส่วนใหญ่จะกลับมาเป็นปกติได้เอง หากไม่ได้เป็นรอยบุ๋มที่ลึกมากนัก หรือมีแผลที่ทำให้เกิดแผลเป็นแบบบุ๋มร่วมด้วยค่ะ สาเหตุอื่นๆเช่นอาจจะเป็นรอยบุ๋มจากกระดูกที่หักหรือผิดรูป ซึ่งอาจจะเจ็บมากเวลาขยับร่วมด้วยเบื้องต้นรับประทานยาแก้ปวด ลดบวม ลดการอักเสบตามที่แพทย์จ่ายมาได้ ประคบเย็นลดบวมได้ ไม่ไปแกะเกาบริเวณที่เป็น ยังไม่ต้องใช้ยาใดๆทาควรไปพบแพทย์หากเมื่ออาการบวมดีขึ้นแล้ว แต่ยังมีรอยบุ๋มขนาดใหญ่ชัดเจน เจ็บมาก หรือมีความไม่สบายใจ ไม่อยากให้เกิดรอยบุ๋มดังกล่าว คงจะต้องประเมินสาเหตุที่แน่ชัดอีกครั้ง และรักษาตามสาเหตุเช่นการฉีดยาลดการอักเสบ หรือหากเป็นมากอาจต้องผ่าตัดแก้ไขต่อไป เป็นต้น